|  |  |
| --- | --- |
|  |  |

Mottakere ifølge liste

Høring: Krav til klima og miljø i transportdelen av avfallshåndtering i offentlige anskaffelser.

DFØ ønsker innspill og tilbakemeldinger på forslag til standardformulerte krav og kontraktsvilkår for klima- og miljøvennlig transport ved kjøp av kjøretøy og tjenester som skal brukes i offentlige anskaffelser innen avfallshåndtering. De endelige kravene publiseres som veiledning til offentlige innkjøpere i Norge.

### Slik gir du innspill

Dette utkastet består av 7 krav og kontraktsvilkår til klima- og miljøvennlig transport av avfallsinnsamling, som vi ønsker innspill på. Disse finner du i tabellene nederst i dette dokumentet. Etter hvert spørsmål i tabellen er det satt av en rad hvor det er mulig å skrive inn innspill. Dokumentet med dine innspill sendes til [postmottak@dfo.no](mailto:postmottak@dfo.no) med kopi til [caroline.nilsen@dfo.no](mailto:caroline.nilsen@dfo.no) . E-posten med høringssvar bes merkes med «22/892 Høring- revisjon av krav til anskaffelser av avfallshåndtering 2022». Offentlige virksomheter oppfordres til å sende høringssvar via eFormidling.

**Fristen for å gi innspill er 15. Oktober 2022.**

Høringsinnspill vil bli offentlig tilgjengelig.

Dersom du har spørsmål i forbindelse med høringen, ta kontakt med Caroline Nilsen ([caroline.nilsen@dfo.no](mailto:caroline.nilsen@dfo.no)) eller Odd-Olaf Schei ([oddolaf.schei@dfo.no](mailto:oddolaf.schei@dfo.no)).

Alle krav og kriterier i Kriterieveiviseren legges ut på høring i løpet av 2022. På anskaffelser.no finner du en informasjonsside med oversikt over alle høringene: [Høringer av DFØs standardformulerte bærekraftskrav- og kriterier | Anskaffelser.no](https://anskaffelser.no/berekraftige-anskaffingar/klima-og-miljo/horinger-av-dfos-standardformulerte-baerekraftskrav-og). Der kan du også registrere deg for å få tilsendt informasjon om de høringene som er aktuelle for deg.

Vennlig hilsen

Caroline Nilsen

Seniorrådgiver

*Brevet er elektronisk godkjent og sendes uten underskrift*

# **Bakgrunn**

DFØs divisjon for offentlig anskaffelser (ANS) er statens fagorgan for offentlige anskaffelser. Et av våre mål er å hjelpe offentlige oppdragsgivere med å redusere klima- og miljøbelastningen fra deres anskaffelser.

For å gi veiledning om bærekraftige anskaffelser ble det i 2017 lansert en veiviser på anskaffelser.no. Veiviseren inneholder krav, forstått som kvalifikasjonskrav, tildelingskriterier, og kontraktsvilkår, innenfor en rekke kategorier. Veiledningen innenfor avfallshåndtering ble lansert i 2018, og dette er en revisjon av denne veiledningen. Veiledningen vår er frivillig å bruke og skal være en hjelp i anskaffelser. Den skal også bidra til at leverandørene møter lignende krav i flere anskaffelser.

En evaluering av veiviseren viser at brukerne synes den er nyttig, men at den er litt for komplisert. Den tekniske publiseringsløsningen må byttes ut, og at de eldste kravene trenger en ny gjennomgang. DFØ gjør derfor en full gjennomgang av kriterieveiviseren og vil lansere en ny versjon høsten 2022.

### Avfallsinnsamling

Denne og tidligere regjeringer har klare mål for utslippsreduksjoner på transportområdet. Norge har inngått avtale om å samarbeide med EU for å oppfylle målet om utslippsreduksjoner under Parisavtalen. Offentlig sektor må bidra til at vi når disse målene. Transport er et av de områdene der offentlige innkjøp er særlig egnet som virkemiddel for å nå Norges klima- og miljømål. Målene er knyttet både til det offentliges kjøp av kjøretøy eller transporttjenester, men også indirekte virkninger som synliggjøring av el-kjøretøy som realistisk alternativ, etablering av ladeinfrastruktur og egnet kompetanse.

I [handlingsplanen for økt andel klima- og miljøvennlige offentlige anskaffelser og grønn innovasjon](https://anskaffelser.no/om-oss/handlingsplan-gronne-og-innovative-anskaffelser) er transport et prioritert område. Det pekes spesielt på disse innkjøpsområdene som det er spesielt relevant å stille transportkrav til:

* Drosjer (pasientreiser, TT-tjenester og skoleskyss)
* Håndverker- og servicetjenester
* Leveranser av varer
* Avfallsinnsamling (avfallstransport)

I denne innspillsrunden er standardformuleringer av krav som oppdragsgivere kan stille når de skal gjøre anskaffelser innen avfallsinnsamling for å redusere miljø- og klimabelastningen, rettet mot *kjøretøy* og *transporttjenester* knyttet til avfallsinnsamling.

### Markedsdialog avgjør valg av krav

Når det skal settes transportkrav og/eller -kriterier, bør det alltid gjennomføres en markedsdialog for å undersøke hvor modent markedet er for å benytte kjøretøy som går på elektrisitet, hydrogen eller biogass. Det er tilbakemeldingen fra markedsdialogen som bør avgjøre hvilke krav og/eller kriterium som benyttes. Se her for hvordan [gjennomføre markedsdialog](https://anskaffelser.no/markedsdialog-om-utslippsfri-transport-av-varer-og-tjenester) og få de innspillene som trengs for valg av krav.

### Følgende 7 krav og kriterier inngår i denne høringen:

1. Ruteoptimalisering og Flåtestyringssystem
2. Rutiner for hensiktsmessig avfallshåndtering og god kildesortering
3. Miljøledelsessystem og Klima- og miljørapportering
4. Utskifting til mer miljøvennlig kjøretøy
5. Opplæring
6. Lønns- og arbeidsvilkår
7. Utslipp fra kjøretøy

Under finner dere en kort tekst om nivåene, kategoriinndelingene og de enkelte kravene og kriteriene. Deretter finner dere et skjema med spørsmål til nivåene, kategoriinndelingene og de enkelte kravene og kriteriene som bes fylles ut.

# **Generelt**

### Basis/ambisiøs

Kravene i Kriterieveiviseren er tidligere gradert i basis, avansert og spydspiss. Her har vi gjort en vesentlig forenkling i graderingen. Etter brukertesting har vi valgt å la ambisjonsnivået Spydspiss utgå for alle kategorier i den nye versjonen av kriterieveiviseren. Det vil fortsatt være mulig å stille svært ambisiøse krav. I den nye versjonen av kriterieveiviseren beholdes en todeling kalt basis (eller grunnleggende) og ambisiøs. Skillet mellom basis og ambisiøs er forklart slik:

*Basis/grunnleggende: Dette er krav/kriterier som ikke krever mye av innkjøper å bruke. Det vil* *stort sett være flere leverandører som kan levere og dokumentere oppfyllelse av kravet/kriteriet.[[1]](#footnote-2)*

*Ambisiøs: Dette er krav/kriterier som kan oppmuntre markedet til å levere på høyere ambisjonsnivå er et viktig virkemiddel for økt andel klima- og miljøvennlige offentlige anskaffelser. For bestiller innebærer det god planlegging og nok tid for å vurdere modenhet av leverandørmarkedet og oppfølging av dokumentasjon. I noen tilfeller kan det også være mer arbeidskrevende for leverandører å fremskaffe de beste løsningene.*

Inndelinger

I kriterieveiviseren i dag kan man velge mellom;

* husholdningsavfall, og
* avfall fra tjenesteytende virksomhet.

Deretter kan man velge **undergruppene** *kjøretøy* og/eller *tjenester*, og **kategoriene** *miljø (*klima- og miljørapportering, motorteknologi og drivstoff, og ressurseffektiv drift*)* og *Sosiale hensyn (*lønns- og arbeidsvilkår*.)*

# **Ruteoptimalisering og flåtestyringssystem**

## Ruteoptimalisering

|  |  |
| --- | --- |
| **Nivå:** Basis | **Gruppe:** Tjenester |
| **Type:** Kvalifikasjonskrav | **Kategori:** Ressurseffektiv drift |

### Kravformulering

Leverandøren skal ha relevant kompetanse til å optimalisere avfallsinnsamlingen for oppdragsgiver.

### Dokumentasjon av kravet

Leverandøren skal beskrive [maks 1 A4-sider]:

- relevant kompetanse på ruteoptimalisering

- erfaring med å bruke ruteoptimaliseringsverktøy til å optimalisere ruter av tilsvarende omfang som er relevant for kontrakten.

## Flåtestyringssystem

|  |  |
| --- | --- |
| **Nivå:** Basis | **Gruppe:** Tjenester |
| **Type:** Teknisk spesifikasjon (Kravspesifikasjon) | **Kategori:** Ressurseffektiv drift |

### 

### Kravformulering

Leverandøren skal ha et oppdatert flåtestyringssystem som brukes til å optimalisere driften av avfallsinnsamlingsrutene. Systemet skal gi oppdragsgiver målbar informasjon om bruken og utnyttelsen av kjøretøy. Systemet skal også gi sjåføren informasjon om kjørestil.

Opplæring i systemet er vederlagsfritt.

### Dokumentasjon av kravet

Leverandøren skal oppgi navn på verktøy som tilbys, informasjon om hvordan man oppnår riktig bruk av systemet, hvordan opplæring i systemet vil foregå og hvordan det kan brukes til å møte oppdragsgiverens behov [maks 1 A4-side].

### Hovedformål for flåtestyringssystem og ruteoptimalisering (1.1 og 1.2)

Målet med ruteoptimalisering og flåtestyringssystem er å oppnå en ressurseffektiv drift av avfallsinnsamling, for å unngå unødvendige kjøringer for å redusere luftforurensing og klimagassutslipp.

### Informasjon om kravet

Ressurseffektiv kjøring reduserer drivstoffbruk, som igjen bidrar til høyere klima- og miljøprestasjon. Ressurseffektivitet kan måles og følges opp gjennom et flåtestyringssystem. Et flåtestyringssystem gjør det mulig for oppdragsgiver å jobbe kontinuerlig med optimalisering av avfallsinnsamlingen sin, blant annet langs indikatorer som tomgang, kjørestil, drivstofforbruk, vedlikehold og kjøretøyets posisjon.

Ved å anskaffe et flåtestyringssystem legger du som oppdragsgiver *til rette* for at du kan måle og følge opp ressursutnyttelsen av dine kjøretøy. For å *oppnå* en effektiv utnyttelse av kjøretøyene og flåtestyringssystemet bør du også utvikle flåtestyringsparametere og rutiner for å følge opp disse.

I følge TØI har sjåfører med høy skår i flåtestyringssystemene lavere ulykkesrisiko enn sjåfører med lavere skår. Dette skyldes trolig at en økonomisk kjørestil ofte er sikker fordi den er defensiv, kontrollert, rolig og forutseende, og fordi flåtestyringssystemet premierer både trafikksikker og økonomisk kjøring ([Økonomisk kjøring gir lavere ulykkesrisiko - Transportøkonomisk institutt (toi.no)](https://www.toi.no/forskningsomrader/trafikksikkerhet/okonomisk-kjoring-gir-lavere-ulykkesrisiko-article37031-220.html)

I rapporten *Obligatorisk etterutdanning for yrkessjåfører* (Elvebakk et. al 2016:69), viser Transportøkonomisk institutt eksempel på hvordan en transportvirksomhet bruker flåtestyringssystemet til å følge opp sine sjåfører. Det fremgår tydelig at flåtestyringssystemet ikke skal brukes *mot* føreren, og at det ikke skal være et sanksjoneringsverktøy. Systemet brukes kun for å avdekke potensial for forbedring og oppfølging av sjåførene. Det eneste kravet er at sjåførene skal logge seg på og bruke systemet. Bedriften avholder kurs der de sjekker sjåførenes prestasjoner én måned i strekk før kurset, som sammenlignes med prestasjonene én måned i strekk etter kurset. Transportvirksomhetens erfaring er at de jevnt over har fått førere med bedre kjørestil, som følge av bevisstgjøringen, selv om ikke alle er like opptatt av å forbedre kjørestilen.

Nedenfor er eksempel på funksjoner som kan etterspørres ved anskaffelse av et flåtestyringssystem:

* Avviks- og miljørapport
* Øko-/miljøvennlig kjøring

(i) Informasjon om kjørestil for førere

(ii) Informasjon om drivstofforbruk

(iii) Informasjon om vedlikehold

* System for posisjonering (kan etterspørres dersom oppdragsgiver har behov for å kjenne til posisjonering. Eksempelvis at man har rutiner for kontinuerlig ruteendring ved behov.)

Ved ruteoptimalisering må oppdragsgiver forbeholde seg retten til å sjekke at kvalifikasjonskravene oppfylles gjennom kontraktsperioden, og dette bør legges inn i kontrakts bestemmelsene. Dette kan innebære at oppdragsgiver kan gjøre stikkprøver eller foreta uanmeldte besøk, eller at leverandøren regelmessig leverer dokumentasjon som viser at kravene fortsatt oppfylles. Dersom underleverandører er viktige for å oppfylle vilkårene, bør det i tillegg tas inn i kontrakten at leverandøren skal varsle og eventuelt få godkjenning før skifte av underleverandør.

Nyttig å kombinere med kontraktsvilkåret Klima- og miljørapportering.

### Relaterte lenker

* Informasjon om flåtestyringssystemer

<http://www.tungt.no/transportmagasinet/mange-systemer-pa-markedet-2100619>

* TØI-rapport om obligatorisk etterutdanning for yrkessjåfører <https://www.toi.no/publikasjoner/obligatorisk-etterutdanning-for-yrkessjaforer-article33676-8.html>

# **Rutiner for hensiktsmessig avfallshåndtering og god kildesortering**

## Rutiner for hensiktsmessig avfallshåndtering

|  |  |
| --- | --- |
| **Nivå:** Basis | **Kategori:** Avfall fra tjenesteytende virksomhet |
| **Type:** Kvalifiseringskrav | **Underkategori:** Ressurseffektiv drift |

### Kravformulering

Leverandør skal ha rutiner for å sikre forskriftsmessig håndtering av avfallet, samt rutiner for oppfølging av underleverandører.

### Dokumentasjon av kravet

Leverandøren skal erklære at dette stemmer og gi en kort beskrivelse av sertifiseringer eller rutiner for å sikre at krav til forskriftsmessig håndtering av avfallet, samt rutiner for at oppfølging av underleverandører er ivaretatt [Maks lengde 1 A4-side].

### Hovedformål

Sikre at oppdragsgivers ansvar for håndtering og ressursutnyttelse av avfall er ivaretatt.

### Informasjon

I forurensningsloven § 32 om håndtering av næringsavfall er det beskrevet at den som produserer næringsavfall, her tjenesteytende næringer, skal sørge for at avfallet blir brakt til lovlig avfallsanlegg eller gjennomgår gjenvinning, slik at det enten opphører å være avfall eller på annen måte kommer til nytte ved å erstatte materialer som ellers ville blitt brukt.

Når en leverandør skal håndtere avfallet på vegne av den som produserer avfallet, her oppdragsgiver, er det viktig å sikre at produsentens ansvar er ivaretatt. Praksis og rutiner kan vise at leverandøren sikrer forskriftsmessig håndtering av avfallet, og at oppdragsgivers ansvar er møtt.

Dette kvalifiseringskravet kan være nyttig å kombinere med tildelingskriteriet ‘God kildesortering’.

## God kildesortering

|  |  |
| --- | --- |
| **Nivå:** Ambisiøs | **Kategori:** Avfall fratjenesteytende virksomhet |
| **Type:** Tildelingskriterium | **Underkategori:** Ressurseffektivdrift |

### Kravformulering

Leverandøren premieres for å tilby et løsningsforslag for kildesortering som i størst mulig grad bidrar til økt utsortering av avfallsfraksjoner for materialgjenvinning.

Leverandøren skal utarbeide sitt *løsningsforslag* basert på:

1. Befaring/dialog med oppdragsgiver [evt. adresse, dato, tidspunkt. Før tilbudsfristen.]
2. Informasjon om avfallsvolumer fra foregående år og frekvens.
3. Leverandøren skal ved årsslutt levere statistikk på utsorteringsgrad (fraksjoner, volum, frekvens etc.)

### Dokumentasjon

Leverandør skal beskrive hvordan de vil legge til rette for;

* kildesortering og organisering av avfallsinnsamlingen, med henblikk på riktig sorteringsgrad, størrelse på containere og andre løsninger som ivaretar mest mulig hensiktsmessige sortering og hentefrekvens,
* tilbudt opplæring i god avfallshåndtering,
* andre rutiner og tiltak som skal benyttes under gjennomføring av kontrakten for å legge til rette for kildesortering av avfallsfraksjoner til materialgjenvinning.

Leverandørens beskrivelse av løsningsforslaget skal ha maks. lengde på [2 A4-sider].

### Hovedformål

Hovedformålet er å bidra til økt kildesortering av avfallet hos oppdragsgivers virksomhet, for å tilrettelegge for økt materialgjenvinning.

### Informasjon

For at leverandøren skal kunne utarbeide et best mulig løsningsforslag til god kildesortering, er det viktig at leverandøren får tilstrekkelig informasjon om oppdragsgivers organisering av avfallsløsning, gjennom befaring/dialog, og om tidligere avfallsvolumer.

Kriteriet har som formål å premiere leverandører med god forståelse for sortering av avfall, hvilket vil kunne bidra til god avfallsutnyttelse.

Forslaget blir en beskrivelse, men det bør være spesifikt rettet inn mot rådende forhold hos oppdragsgiver med tanke på avfallsgenerering, håndtering og potensial for forbedringer mht. adferd hos oppdragsgiver og rammeverk for innsamling av avfall, som sorteringssystem, containere og hentefrekvens.

Fra 1.januar 2023 skal mat- og plastavfall fra alle husholdninger over hele landet sorteres ut. Offentlige og private virksomheter og institusjoner som lager husholdningslignende avfall og landbruksplast, skal også sortere ut dette. Dette avfallet skal materialgjenvinnes eller gjøres klart for ombruk. Det vil også bli stilt krav om kildesortering og utsorteringsgrad for kommunene, hvor man i 2035 må ha en utsorteringsgrad på 70 prosent for både plastavfall og matavfall.

Det kan være nyttig å bruke dette i kombinasjon med kvalifikasjonskravet “Rutiner for forskriftsmessig avfallshåndtering".

### Relevante lenker:

* [Forskrift om endring i avfallsforskriften kapittel 6 (endring av krav til produsentansvar for drikkevareemballasje) - Lovdata](https://lovdata.no/dokument/LTI/forskrift/2022-05-18-982)
* [Forskrift om endring i avfallsforskriften kapittel 7 (endring av krav til produsentansvar for emballasje og emballasjeavfall) - Lovdata](https://lovdata.no/dokument/LTI/forskrift/2022-05-18-988)
* [Forskrift om endring i avfallsforskriften (utsortering og materialgjenvinning av bioavfall og plastavfall) - Lovdata](https://lovdata.no/dokument/LTI/forskrift/2022-06-07-971)

# **Miljøledelsessystem og klima- og miljørapportering**

## 3.1 Miljøledelsessystem

|  |  |  |  |
| --- | --- | --- | --- |
| **Nivå:** Ambisiøs | | **Kategori:** Avfall fra tjenesteytende virksomhet | |
| **Type:** Kvalifiseringskrav | | **Underkategori:** Klima- og miljørapportering | |
|  |  | |  |

### Kravformulering

Leverandøren skal ha et tredjepartsattestert miljøledelsessystem eller –standard, av typen EMAS, ISO 14001, Miljøfyrtårn eller tilsvarende.

### Dokumentasjon av kravet

Leverandøren skal legge frem lisensnummer på sertifiseringen.

Oppdragsgiver må forbeholde seg retten til å sjekke at kvalifikasjonskravene oppfylles gjennom kontraktsperioden, og dette bør legges inn i kontraktsbestemmelsene. Dette kan innebære at oppdragsgiver kan gjøre stikkprøver eller foreta uanmeldte besøk, eller at leverandøren regelmessig leverer dokumentasjon som viser at kravene fortsatt oppfylles. Dersom underleverandører er viktige for å oppfylle vilkårene, bør det i tillegg tas inn i kontrakten at leverandøren skal varsle og eventuelt få godkjenning før skifte av underleverandør.

### Hovedformål

Hovedformålet er å redusere miljøbelastningen fra innsamling av oppdragsgivers avfall.

### Informasjon

Miljøledelsessystemer og -standarder har som formål å gi leverandøren informasjon om sin miljøbelastning ved tjenesteutøvelsen, og gir støtte til utvikling av tiltak for å forbedre denne.

Miljøledelsesstandarder og -systemer skal bidra til å sikre at leverandøren arbeider mot konkrete klima- og miljømål, og har gode rutiner og tiltak internt i virksomheten, og eksternt gjennom det virksomheten produserer / leverer. Miljøledelsesstandarder skal sikre at leverandørens miljømål og -arbeid oppdateres og utvikles over tid. Et tredjeparts sertifisert system innebærer at leverandøren sertifiserer seg gjennom EMAS, ISO 14001, Miljøfyrtårn eller andre miljøledelsesstandarder eller -systemer basert på relevante europeiske eller internasjonale standarder fra akkreditert organer.

## 3.2 Miljø- og klimarapportering

|  |  |
| --- | --- |
| **Nivå:** Basis | **Gruppe:** Tjenester |
| **Type:** Særskilte kontraktsvilkår | **Kategori:** Klima- og miljørapportering |

### Kravformulering

Leverandøren skal levere en miljø- og klimarapport til oppdragsgiver årlig [dato]. Rapporten skal inkludere utfylte tabeller med informasjon om:

1. Motorteknologi og type drivstoff for kjøretøy brukt i tjenesten
2. Km kjørt, liter drivstoff forbruk, og tomgangskjøring.

### Dokumentasjon av kravet

Leverandør skal levere en rapport [utfylt tabeller, eller tabeller med tilsvarende informasjon på egnet format] slik at oppdragsgiver får en oversikt over utviklingen på de forskjellige parameterne.

Rapportering fra tidligere år, og forskjellene skal alltid inkluderes i nyeste versjon.

|  |  |  |  |
| --- | --- | --- | --- |
| **Biltype/ Reg.Nr.** | **Type Euro-klasse** | **Type Drivstoff** | **Null-utslippstek. (El/ hydrogen)** |
| Komprimator/ GA23487 | Euro VI | Biogass | - |
| Totalt |  |  |  |

\*Utfylling av rad 1 i tabellene er et eksempel

|  |  |  |  |
| --- | --- | --- | --- |
| **Biltype/ Reg.Nr.** | **Km kjørt** | **Liter drivstoff-forbruk** | **Min tomgang** |
| Komprimator/ GA23487 | X km | X liter | X min |
| Totalt |  |  |  |

### Hovedformål

Målet med kravet er å oppnå en ressurseffektiv drift av avfallsinnsamling, med fokus på å redusere luftforurensing og klimagassutslipp.

### Informasjon om kravet

Kontraktsvilkåret gir oppdragsgiver informasjon om leverandørens prestasjon på viktige parametere knyttet til flåtestyringssystemet.

Rapportering gjør det også mulig for oppdragsgiver å følge opp hvorvidt leverandøren etterlever kontraktfestede krav til klima- og miljøprestasjon på kjøretøyene som brukes i tjenesten. Rapporteringen bør derfor samkjøres med intervallet på kontraktsoppfølgingsmøter. På den måten kan ferske tall om leverandørens prestasjoner på klima- og miljø inngå som diskusjonspunkter under kontraktsoppfølgingsmøtene, og brukes til å synliggjøre miljøeffekten av kontrakten, til rapportering i virksomheten (KPI) og som verdifull inngangsdata til kommende anskaffelser.

Rapportene bør leveres på samme format og til samme tid hvert år, og gjelde samme tidsavgrensede periode, slik at man enkelt kan sammenligne utviklingen over kontraktsperioden.

Dette kravet kan være et alternativ til kravet til miljøledelsessystem.

### 

### Nyttig å kombinere med

* Flåtestyringssystem og Ruteoptimalisering (Kravspesifikasjon)
* Utslipp fra kjøretøy (Tildelingskriterium)

# **Utskifting til mer miljøvennlig kjøretøy**

|  |  |
| --- | --- |
| **Nivå:** Basis | **Gruppe:** Tjenester |
| **Type:** Særskilte kontraktsvilkår | **Kategori:** Motorteknologi og drivstoff |

### Kravformulering

Leverandørens rett til utskifting av kjøretøy   
Leverandøren kan vederlagsfritt skifte ut til mer miljøvennlig kjøretøy under forutsetning av at det nye kjøretøyet oppfyller formålet med anskaffelsen, med avtalte krav til tjenesten og ikke endrer kontrakten vesentlig. Med «mer miljøvennlig»menes kjøretøy som benytter en teknologi med lavere miljø- og klimagassutslipp enn nåværende kjøretøy [jamfør DFØs [Drivstoffmatrise](https://anskaffelser.no/nn/verktoy/veiledere/drivstoffmatrise-tunge-kjoretoy-til-veitrafikk) (se tildelingskriteriet *Utslipp fra kjøretøy*)].

Leverandørens varslingsplikt   
Leverandøren skal varsle oppdragsgiver før kjøretøy skiftes ut. Oppdragsgiver kan ikke nekte med mindre saklig grunn. Leverandøren skal varsle oppdragsgiver alle forsikringssaker på kjøretøy og utstyr som benyttes i kontrakten før det tas skritt til reparasjoner og utskiftinger.

Oppdragsgivers rett til å dialog om utskifting av kjøretøy   
Oppdragsgiver kan gå i dialog med leverandøren om skifte til mer miljøvennlig kjøretøy der det eksisterende kjøretøyet havarerer eller må repareres.

Kostnaden skal fordeles på oppdragsgiver og leverandør, og for oppdragsgiver utgjøre en forholdsmessig del av pristillegget for nytt kjøretøy der den resterende del av avtaleperioden uten opsjoner legges til grunn.

Pristillegget (totalt for alle potensielle utskiftinger) skal ikke utgjøre vesentlige kontraktsendringer. Pristillegget skal ikke overstige gjeldende EØS-terskelverdi og skal ikke overstige 10 prosent av den opprinnelige kontraktsverdien (jf. anskaffelsesforskriften §11-2 og §28-1).

Pristillegget det forhandles om skal reflektere partenes fordeler og ulemper ved utskifting til et kjøretøy med lav- eller nullutslippsteknologi, knyttet til innkjøpspris og drifts- og vedlikeholdskostnader (livssykluskostnader). Det er en forutsetning at kun kostnader knyttet til den delen av kjøretøyets levetid som er relevant for kontrakten er del av forhandlingene (for eksempel kun den delen av innkjøpsprisen hvis nedskriving foregår i kontraktsperioden og ikke de årene hvor kjøretøyet nyttes i annen drift, og kun drift- og vedlikeholdskostnader for de årene som kjøretøyet nyttes i inneværende kontrakt). Alle beløp skal være fratrukket merverdiavgift.

[Pristillegget som forhandlingene skal dreie seg om, skal gjelde: Pristillegg = (Innkjøpspris nytt kjøretøy – forsikringssum som dekker erstatning for gammelt kjøretøy) + (driftskostnader nytt kjøretøy– driftskostnader gammelt kjøretøy) + (vedlikeholdskostnader nytt kjøretøy – driftskostnader gammelt kjøretøy)].

### Dokumentasjon av kravet

Kravet bør dokumenteres, ved å oppgi reg.nr på det nye kjøretøyet..

### Hovedformål

Hovedformålet med kontraktsvilkåret er å tilrettelegge for lavest mulig luftforurensing og utslipp av klimagasser gjennom kontraktsperioden. Vilkåret regulerer under hvilke omstendigheter man i en kontraktsperiode har lov og mulighet til å skifte ut kjøretøy for å oppnå mer miljøvennlig avfallsinnsamling.

### Informasjon om kravet

En kontraktsperiode for innsamling av husholdningsavfall varer typisk i fem år regnet fra iverksettelsestidspunk for innsamlingen, og oppdragsgiver har ensidig rett til å forlenge kontrakten med ett år pluss ett år (5+1+1) (se NS 9430:2013). Man kan med andre ord forvente en betydelig utvikling innen motorteknologi og drivstoff i løpet av en kontraktsperiode. Det er derfor hensiktsmessig å tilrettelegge for at kjøretøy potensielt kan byttes ut til mer klima- og miljøvennlige varianter, dersom situasjoner som definert i kravformuleringen, oppstår.

### 

### Nyttig å kombinere med

* Kravspesifikasjon Utslipp fra kjøretøy
* Tildelingskriterium Utslipp fra kjøretøy

# **Opplæring**

|  |  |
| --- | --- |
| **Nivå:** Basis | **Gruppe:** Kjøretøy |
| **Type:** Teknisk spesifikasjon (Kravspesifikasjon) | **Kategori:** Ressurseffektiv drift |

### Kravformulering

Opplæringen skal omfatte de forhold ved kjøretøy og påbygg som det er viktig at sjåfør kjenner til for å oppnå mest mulig miljøvennlig, sikker og økonomisk bruk. Opplæringen skal skje i oppdragsgivers lokaler [på norsk eller engelsk]. [dersom det skal settes krav til videoutstyr eller lignende, kan dette gjøres her]. Kjøretøyprodusenten skal vederlagsfritt gi oppdragsgiverens sjåfører opplæring i miljøvennlig, sikker og økonomisk bruk av kjøretøy og påbygg som anskaffes [spesifiser sted, tidspunkt og eventuelt minimumslengde for kurs, for eksempel hos oppdragsgiver, ved levering av kjøretøyene].

### Dokumentasjon av kravet

Egenerklæring som bekrefter at oppdragsgiver vil gis opplæring som beskrevet i kravet, med beskrivelse av opplæringen.

### Hovedformål

Målet med kravet er å oppnå en ressurseffektiv drift av avfallsinnsamling, med fokus på å redusere luftforurensing, lydstøy og klimagassutslipp.

### 

### Informasjon om kravet

Kjørestil er avgjørende for drivstoffbruk, og lavere forbruk gir klima- og miljømessige uttelling. Å kjøre en renovasjonsbil optimalt krever god kunnskap om det aktuelle kjøretøyet, spesielt fordi energikrevende påbygg som komprimatorer utgjør en sentral del av kjøretøyene i denne bransjen. Kjøretøy er forskjellige, og kjøretøyprodusenten er godt rustet til å gi sjåførene opplæring i økonomisk bruk av anskaffede kjøretøy kombinert med påbygg.

Forskrift om grunnutdanning og etterutdanning for yrkessjåfører (Yrkessjåførforskriften) krever i § 43 at sjåfører må kunne redegjøre for riktig kjøreatferd og hva transportformer har å si for økonomi og miljø. Opplæringskravet som det vises til ovenfor kommer i tillegg til lovkravet, og målet er at offentlige virksomheter skal gi sine sjåfører en spesifikk opplæring i bruk av renovasjonsbilene som er anskaffet, for å øke sin klima- og miljøprestasjon.

# **Lønns- og arbeidsvilkår**

|  |  |
| --- | --- |
| **Nivå:** Basis | **Gruppe:** tjenester og Avfall fra tjenesteytende virksomhet |
| **Type:** Særskilte kontraktsvilkår /kontraktskrav | **Kategori:** Lønns- og arbeidsvilkår |

### Kravformulering

DFØ har utarbeidet standardiserte [kontraktsvilkår for lønns- og arbeidsvilkår](https://anskaffelser.no/verktoy/veiledere/veileder-om-lonns-og-arbeidsvilkar-i-offentlige-kontrakter-bokmal) som ligger på DFØ sine nettsider, som kan brukes i alle anskaffelser.

### Dokumentasjon av kravet

DFØ har utarbeidet standardiserte [kontraktsvilkår for lønns- og arbeidsvilkår](https://anskaffelser.no/verktoy/veiledere/veileder-om-lonns-og-arbeidsvilkar-i-offentlige-kontrakter-bokmal) som ligger på DFØ sine nettsider, med eksempler på dokumentasjonskrav, som kan brukes i alle anskaffelser.

### Hovedformål

Hovedformålet er å sikre at krav til lønns- og arbeidsvilkår i offentlige kontrakter følges.

### Informasjon om kravet

Forskrift om lønns- og arbeidsvilkår i offentlige kontrakter stiller k*rav til kontraktsklausul om lønns- og arbeidsvilkår.*  Forskriften får anvendelse på tildeling av tjenestekontrakter og bygge- og anleggskontrakter som overstiger 1,3 million kroner ekskl. mva. for statlige myndigheter og 2 millioner kroner ekskl. mva. for andre oppdragsgivere. Forskriften stiller også krav om kontroll av at kravene er oppfylt.

# **Utslipp fra kjøretøy**

## Utslipp fra kjøretøy

|  |  |
| --- | --- |
| **Nivå:** Basis | **Gruppe: K**jøretøy og tjenester |
| **Type:** Teknisk spesifikasjon (Kravspesifikasjon) | **Kategori:** Motorteknologi og drivstoff |

### Kravformulering

Kjøretøyene som skal brukes i tjenesten skal minimum tilfredsstille gjeldende standard.

Kjøretøy med nullutslippsløsning tilfredsstiller Euro VI.

### Dokumentasjon av kravet

Egenerklæring som bekrefter at kravet vil innfris.

### Hovedformål

Hovedformålet er å redusere luftforurensing fra kjøretøy.

### Informasjon om kravet

Ved å vise til en teknologinøytral standard, som Euro-standarden, stiller man krav til hvor mye luftforurensing man maksimum tillater, samtidig som man åpner for flere løsningsalternativer.

Euro- standarden regulerer ikke utslipp av CO2. Hittil har det ikke vært noen standardisert måling av drivstofforbruk og CO2-utslipp fra tunge kjøretøy. EU-kommisjonen har vedtatt en ny forordning som skal etablere et felles rammeverk for typegodkjenning av CO2- utslipp og drivstofforbruk for tunge kjøretøy.

Det kan være lurt å kontraktfeste at oppdragsgiver skal kunne kontrollere vognkort på forespørsel, slik at man har mulighet til å kontrollere om kjøretøyene som benyttes i kontrakten er i tråd med hva som ble tilbudt.

Biodrivstoff (biodiesel, biogass og bioetanol) som er produsert på en bærekraftig måte, gir lavere klimagassutslipp enn fossile drivstoff. Ved å kombinere dette kravet med tildelingskriteriet *Utslipp fra kjøretøy (se 7.3)*, hvor man kan premiere biodrivstoff (og andre motorteknologier), vil anskaffelsen oppnå et avansert nivå.

Anskaffelse av eldre kjøretøy behandles ikke i dette kriteriesettet.

Se også. [Forskrift om energi- og miljøkrav ved offentlig anskaffelse av kjøretøy til veitransport](https://lovdata.no/dokument/SF/forskrift/2021-12-21-3840)

### Nyttig å kombinere med

* Tildelingskriteriet Utslipp fra kjøretøy (ambisiøst nivå)

## Utslipp fra kjøretøy

|  |  |
| --- | --- |
| **Nivå:** Ambisiøs | **Gruppe:** Tjenester og kjøretøy |
| **Type:** Kravspesifikasjon | **Kategori:** Motorteknologi og drift |

### **Viktig informasjon**

[Markedsdialog](https://anskaffelser.no/markedsdialog-om-utslippsfri-transport-av-varer-og-tjenester) bør gjennomføres før bruk av dette kravet. Kravet kan brukes i modne leverandørmarkedet, slik som når 3 eller flere leverandører kan levere transport med nullutslippskjøretøy (elektrisitet eller hydrogen) eller biogass.

### Kravformulering

Alle kjøretøy som benyttes på denne kontrakten skal gå på elektrisitet (hel-elektrisk), hydrogen eller biogass.

Oppdragsgiver vil kun unntaksvis godta at andre drivstoff benyttes i kontrakten ved spesielle hendelser, for eksempel ved at kjøretøy på elektrisitet, hydrogen eller biogass er ødelagt, på verksted eller lignende. Ved slike tilfeller skal bruk av annet drivstoff forhåndsgodkjennes av oppdragsgiver og kan maksimalt benyttes i opptil én uke.

*Legg til der det er hensiktsmessig:*

Oppdragsgiver aksepterer en unntaksperiode de første 6 månedene fra kontraktsoppstart til kravet skal være innfridd.

### Dokumentasjon av kravet

Leverandøren skal legge ved en oversikt over kjøretøy som skal benyttes i kontraktsperioden. Oversikten skal inneholde registreringsnummer på alle kjøretøyene.

*Alternativ tilleggssetning:*

«..eller dokumentasjon på bestilling/leasing av kjøretøy».

### Tips til kontraktsoppfølging

Kontroller at kjøretøyene oppfyller kravene. En enkel sjekk om kjøretøyene oppfyller kravene som er stilt er å undersøke bokstavene i skiltnummeret (registreringsnummeret).

* Elektriske kjøretøy: Nummerskilt som begynner på E.
* Hydrogenkjøretøy: HY
* Gasskjøretøy: GA

Dere kan også bruke [Statens vegvesens verktøy for kjøretøysopplysninger](https://www.vegvesen.no/kjoretoy/kjop-og-salg/kjoretoyopplysninger/sjekk-kjoretoyopplysninger/). Skriv inn registreringsnummer på oppgitte kjøretøy så får du informasjon om hvilke drivstoff kjøretøyene går på (under «mål og vekt»).

Ved enkelte anskaffelser kan det være hensiktsmessig at leverandør får en lenger periode på seg til å oppfylle kravet. I slike tilfeller kan den første alternative tilleggssetningen benyttes.

[Les mer om kontraktsoppfølging.](https://anskaffelser.no/verktoy/maler/kontraktsoppfolging-av-utslippsfri-transport-av-varer-og-tjenester)

### Hovedformål

Hovedformålet er å redusere luftforurensing og klimagassutslipp, samt støy fra kjøretøy.

### Informasjon om kravet

Dersom man stiller krav til nullutslippsteknologi bør det gis tilstrekkelig tid til å få kjøretøyene på plass før oppstart av kontrakt, ettersom slike biler per i dag tar lengre tid å levere.

## 7.3 Utslipp fra kjøretøy

|  |  |
| --- | --- |
| **Nivå:** Ambisiøs | **Gruppe**: Avfall fra tjenesteytende virksomhet |
| **Type:** Tildelingskriterium | **Kategori:** Motorteknologi og drivstoff |

### Viktig informasjon

Kontraktsvilkår må alltid brukes med dette tildelingskriteriet.

Kravformulering

Klima- og miljøprestasjonen på tilbudt kjøretøy til henting av oppdragsgivers avfall premieres (bedre prestasjon enn minimumskravet i kravspesifikasjonen).

### Dokumentasjon av kravet

Leverandøren skal legge ved en ferdig utfylt kjøretøyskjema som inkluderer dokumentasjon på kjøretøy som skal benyttes ([Evaluering av tildelingskriterium for utslippsfri transport av varer og tjenester | Anskaffelser.no](https://anskaffelser.no/verktoy/maler/evaluering-av-tildelingskriterium-utslippsfri-transport-av-varer-og-tjenester)). Utfylling av drivstoffmatrisen for tunge kjøretøy til veitrafikk ([kopi\_av\_drivstoffmatrise-tingtransport\_v.3.1\_oppdatert\_med\_dato\_og\_endringer-\_oos.pdf (anskaffelser.no)](https://anskaffelser.no/sites/default/files/2021-08/kopi_av_drivstoffmatrise-tingtransport_v.3.1_oppdatert_med_dato_og_endringer-_oos.pdf)

### Evaluering

Ved bruk av tildelingskriteriet for utslippsfrie kjøretøy, skal det vedlegges et skjema ved kunngjøring som tilbydere fyller ut ([Evaluering av tildelingskriterium for utslippsfri transport av varer og tjenester | Anskaffelser.no](https://anskaffelser.no/verktoy/maler/evaluering-av-tildelingskriterium-utslippsfri-transport-av-varer-og-tjenester))

Leverandøren med det beste tilbudet på tildelingskriteriene vil få 10 poeng, mens det blir gitt en poengscore som gjenspeiler relevante forskjeller til øvrige tilbud. Poengene kan så multipliseres med den angitte vekten til kriteriet.

I evalueringsskjema må nivå på et eventuelt minimumskrav velges i rullegardinmenyen. Dersom det ikke er satt noen minimumskrav til bruk av kjøretøy på elektrisitet, hydrogen eller biogass settes det lik 0 eller linja skjules. Det er også mulig å endre vektingen på kontraktsårene i fanen så lenge summen blir 100%.  Vær oppmerksom på at det er sammenfattende informasjonen i fanen «info» i tildelingskriteriet.

### Hovedformål

Hovedformålet er å redusere luftforurensing, og klimagassutslipp fra kjøretøy.

### Informasjon om kravet

Det anbefales å velge nullutslippsteknologi (transportmidler uten direkte utslipp av klimagasser og eksos ved bruk), der det er mulig. Dersom nullutslippsløsninger ikke er tilgjengelig eller uforholdsmessig dyrt, prioriter gjerne biodrivstoff (for eksempel biogass).

I konkurranser for innsamling av husholdningsavfall, der leverandøren tilbyr dedikerte kjøretøy, og kontraktene er lange (7-8 år), kan én løsning være å premiere innfasing av nullutslippsteknologi underveis i kontraktene. Slik kan man anta at når teknologien er mer moden og kostnaden har sunket, vil nullutslippsløsningen tas i bruk.

Den vedlagte evalueringsmatrisen er ment som et hjelpemiddel for at oppdragsgivere skal kunne premiere leverandørens klima- og miljøprestasjon ved avfallsinnsamling på en forutberegnelig og etterprøvbar måte. Det vil samtidig kunne være krevende for leverandør å oppgi klima- og miljøprestasjon på kjøretøyene som skal hente tjenesteytende næringsavfall i en konkret kontrakt, på tidspunktet for kontraktsinngåelse.

Det vil gjelde spesielt i tilfeller der leverandører har en flåte bestående av kjøretøy med variert klima- og miljøprestasjon, og der oppdragsgivers har store avfallsvolumer som skal hentes på anrop framfor ved faste hentinger. For at tildelingskriteriet skal reflektere ytelsen som anskaffes, er det nettopp kjøretøyene som *benyttes*, og ikke *hele leverandørens kjøretøypark* som skal evalueres.

# **Skjema for tilbakemelding på forslagene**

|  |  |
| --- | --- |
| **0. Generelt** | a) På hvilken måte kan skillet mellom Basis/grunnleggende og Ambisiøst bli tydeligere? |
|  |  |
|  | b) Er det ønskelig med en forenkling ved at vi slår sammen inndelingen mellom Husholdningsavfall (kjøretøy og tjenester) og Avfall fra tjenesteytende næring? Er det ønskelig med en forenkling ved at kravene og kriteriene som gjelder kjøretøy og tjenester, slås sammen? |
|  |  |
|  | c) Er det ønskelig med inndelingen av kategoriene miljø (klima- og miljørapportering, motorteknologi og drivstoff, og ressurseffektiv drift) og Sosiale hensyn (lønns- og arbeidsvilkår)? |
|  |  |
|  | d) Har dere innspill til andre måter/områder som vi kan sette krav på, som kan redusere skadelig miljøpåvirkning og/eller fremme klimavennlige løsninger ved avfallsinnsamling? |
|  |  |
|  | e) Andre kommentarer eller forbedringsforslag |
|  |  |
| **1.Ruteoptimalisering**  1.1 rute  1.2 flåte | a) Har dere innspill til endringer i ordlyden i de ulike kravene/kriteriene som kan gjøre det enklere og tydeligere? |
|  |  |
|  | b) Hvordan kan vi skrive om for å gjøre kravene lettere å forstå når kravene skal benyttes og hvilke som hører sammen? |
|  |  |
|  | c) Har dere behov for mer informasjon/veiledning for å kunne bruke de? |
|  |  |
|  | d) Er det ønskelig at flåtestyringssystem og ruteoptimalisering settes opp i samme dokument som i teksten over, eller er det ønskelig at de skilles? |
|  |  |
|  | e) Andre kommentarer eller forbedringsforslag |
|  |  |
| **2.Rutiner for hensiktsmessig avfallshåndtering og God kildesortering** | a) Har dere innspill til endringer i ordlyden i de ulike kravene/kriteriene som kan gjøre det enklere og tydeligere? |
|  |  |
|  | b) Hvordan kan vi skrive om for å gjøre kravene lettere å forstå når kravene skal benyttes og hvilke som hører sammen? |
|  |  |
|  | c) Har dere behov for mer informasjon/veiledning for å kunne bruke de? |
|  |  |
|  | d) Andre kommentarer eller forbedringsforslag |
|  |  |
| **3.Miljøledelsessystem og Klima- og miljørapportering** | a) Har dere innspill til endringer i ordlyden i de ulike kravene/kriteriene som kan gjøre det enklere og tydeligere? |
|  |  |
|  | b) Hvordan kan vi skrive om for å gjøre kravene lettere å forstå når kravene skal benyttes og hvilke som hører sammen? |
|  |  |
|  | c) Har dere behov for mer informasjon/veiledning for å kunne bruke de? |
|  |  |
|  | d) Andre kommentarer eller forbedringsforslag |
|  |  |
| **4.Utskifting til mer miljøvennlig kjøretøy** | a) Har dere innspill til endringer i ordlyden i de ulike kravene/kriteriene som kan gjøre det enklere og tydeligere? |
|  |  |
|  | b) Hvordan kan vi skrive om for å gjøre kravene lettere å forstå når kravene skal benyttes og hvilke som hører sammen? |
|  |  |
|  | c) Har dere behov for mer informasjon/veiledning for å kunne bruke de? |
|  |  |
|  | d) Andre kommentarer eller forbedringsforslag |
|  |  |
| **5.Opplæring** | a) Har dere innspill til endringer i ordlyden i de ulike kravene/kriteriene som kan gjøre det enklere og tydeligere? |
|  |  |
|  | b) Hvordan kan vi skrive om for å gjøre kravene lettere å forstå når kravene skal benyttes og hvilke som hører sammen? |
|  |  |
|  | c) Har dere behov for mer informasjon/veiledning for å kunne bruke de? |
|  |  |
|  | d) Andre kommentarer eller forbedringsforslag |
|  |  |
| **6.Lønns- og arbeidsvilkår** | a) Har dere innspill til endringer i ordlyden i de ulike kravene/kriteriene som kan gjøre det enklere og tydeligere? |
|  |  |
|  | b) Hvordan kan vi skrive om for å gjøre kravene lettere å forstå når kravene skal benyttes og hvilke som hører sammen? |
|  |  |
|  | c) Har dere behov for mer informasjon/veiledning for å kunne bruke de? |
|  |  |
|  | d) Er det ønskelig at kravet for tjenester (husholdningsavfall) og Avfall fra tjenesteytende virksomhet slås sammen, eller er det ønskelig at de skilles? |
|  |  |
|  | e) Andre kommentarer eller forbedringsforslag |
|  |  |
| **7.Utslipp fra kjøretøy** skill mellom 7.1, 7.2 og 7.3 i svaret | a) Har dere innspill til endringer i ordlyden i kravene 7.1, 7.2 og 7.3 som kan gjøre det enklere og tydeligere? |
|  |  |
|  | b) Hvordan kan vi skrive om for å gjøre kravene lettere å forstå når kravene skal benyttes og hvilke som hører sammen? |
|  |  |
|  | c) Har dere behov for mer informasjon/veiledning for å kunne bruke de? |
|  |  |
|  | d)Anser dere 7.3 for å være et basis eller et ambisiøst nivå? |
|  |  |
|  | e) Andre kommentarer eller forbedringsforslag? |
|  |  |

1. På noen områder er det fastsatt forskrift som gjør det obligatorisk at innkjøpere stiller visse miljøkrav i anskaffelser. Disse kravene vil være merket med en «O»/ «Obl.» i kriterieveiviseren, hvor henvisning til forskriften finnes i informasjon om kravet/kriteriet. [↑](#footnote-ref-2)